jkorsvik/nowiki_second_scrape_merged huggingface dataset:
Kjerringa (Ørsta)

Kjerringa er en fjelltopp i Ørsta på Sunnmøre i Møre og Romsdal. Det har en høyde på 1 130 meter over havet. Fjellet ligger mellom sæterdalene Mosdalen/Langedalen i vest og Romedalen i øst. Fjelltoppen, som også blir kalt Kjerringtinden, er lett å nå fra begge sæterdalene.  Toppen  er godt synlig både fra Ørsta sentrum og fra Årsetdalen. 
Tre briter, H. C. Bowen, W. P. Haskett-Smith og C. W. Patchell var de første som besteg toppen den 17. august 1903.


== Referanser ==


== Eksterne lenker ==
Kjerringa på Peakbook.org
Reiselogg fra Kjerringa med mange bilder
Bengt Saltin

Bengt Saltin (født 3. juni 1935 i Stockholm, død 12. september 2014) var en svensk professor og dopingekspert.
Han var professor og leder av Center for Muskelforskning på Rigshospitalet i København, og var medlem av FIS' medisinske komité siden 2000. Han var leder for komitéen 2002–2006.
Saltin stod for oppbygningen av et system som gjør at en gjennom variasjoner i utøvernes blodverdier kan dopingteste på mistanke.


== Referanser ==
MAP-sensor

En MAP-sensor (engelsk for manifold absolute pressure, altså innsugrørets absolutte trykk) er en sensor i motorstyringen på biler og andre kjøretøy som måler det absolutte trykket i innsugsmanifolden. Sensoren brukes til å beregne fyllingsgraden i motoren så man kan beregne hvilken drivstoffmengde som er riktig. Avlesningen brukes ofte i stedet for å måle mengden som faktisk går inn til motoren, men er også brukt sammen med dette i noen tilfeller.
Mbulaeni Mulaudzi

Mbulaeni Mulaudzi (født 8. september 1980 i Venda, Limpopo-provinsen, Sør-Afrika, død 24. oktober 2014 i Witbank) var en sørafrikansk mellomdistanseløper med 800 meter som spesialdistanse. Mulaudzi omkom i en bilulykke på vei til et møte med det sørafrikanske friidrettsforbundet Athletics South Africa (ASA) i Johannesburg.Høydepunktet i hans karriere kom under VM i Berlin i 2009, da han ble verdensmester på favorittdistansen. Han tok også olympisk sølv på samme distanse fra OL i Athen i 2004. I 2006 ble Mulaudzi den første svarte sørafrikaner, uansett idrett, som ble rangert som verdenséner i sin gren.Mulaudzi uttalte selv at han ikke begynte å satse seriøst på friidrett før han var 17 år gammel. Hans første større mesterskap som senior var VM i 2001 i Edmonton der han kom på sjetteplass. I 2002 vant han gull i samveldelekene og ble nummer tre i det afrikanske mesterskapet. Mulaudzi endte på tredjeplass under VM i Paris i 2003 bak Djabir Said-Guerni og Jurij Borzakovskij. Under åpningsseremonien for OL i Athen i 2004 fikk han det ærefulle oppdraget med å være flaggbærer for den sørafrikanske delegasjonen.
Etter framgangen i OL hadde Mulaudzi noen mindre framgangsrike år utendørs. Ved VM 2005 gikk han ikke videre til finalen, og ved VM 2007 ble det en sjuendeplass. Innendørs ble han verdensmester på 800 m i 2004, mens han tok sølv i 2006 og 2008.
Mulaudzi la opp som aktiv utøver i 2013.Mulaudzi ble i 2015 posthumt tildelt Ikhamanga-ordenen i bronse for sine idrettsprestasjoner og for sitt arbeid for å fremme friidrett i Sør-Afrika.


== Referanser ==


== Eksterne lenker ==
(de) Mbulaeni Mulaudzi – Munzinger Sportsarchiv 
(en) Mbulaeni Mulaudzi – Olympics.com 
(en) Mbulaeni Mulaudzi – Olympic.org 
(en) Mbulaeni Mulaudzi – Olympedia 
(en) Mbulaeni Mulaudzi – Sports-Reference (OL-resultater – arkivert) 
(en) Mbulaeni Mulaudzi – Commonwealth Games Federation 
(en) Mbulaeni Mulaudzi – World Athletics 
(en) Mbulaeni Mulaudzi – Diamond League 
(en) Mbulaeni Mulaudzi – Track and Field Statistics
Fausadal

Fausadal er en bygd i Stranda kommune i Møre og Romsdal.
Den ligger ut mot Storfjorden ca. 250 meter over havet. Består av åtte gårder; fra øverst i bygda; Stigane, Solsletten, Nybø, Gjærde, Halkjell, Klas, Pe og nærmest fjorden; Brune. Fra Brune går en sti ned til fjorden, der det ligger et kraftverk. Kraftutbygginga startet på 1920-tallet og forsynte Stranda med Norges billigste strøm, som er noe av årsaken til at Strandas møbelindustri kunne utvikle seg. Fausadal hadde egen skole fram til 1961, og nedlegging av skolen førte til fraflytting. I dag er det to aktive gårder, og fastboende på til sammen tre gårder. De andre gårdene holdes vedlike av folk som bor utenfor bygda.
En æressak

En æressak (engelsk: A Matter of Honour) er en spenningsroman skrevet av engelske Jeffrey Archer. Boken utkom på forlaget Aschehoug i 1989. Den kom ut første gang på engelsk i 1986.


== Innholdet ==
Adam Scott, en tidligere engelsk militær, arvet et mystisk brev etter sin far. Det fører ham til en bankboks i Sveits som inneholder et kostbar russisk-ortodoks ikon gjort for mange år siden for de russiske tsarer som ble overtatt av Hermann Göring fra det nasjonalsosialistiske Tyskland en gang på 1930-tallet. Scotts far var en av Görings fangevoktere under Nürnbergprosessen og ga ikonet videre til ham.
Samtidig inneholdt ikonet noe som Göring ikke kjente til: den eneste offisielle russiske kopi av en hemmelig kodisill (tilleggsbestemmelse) til salget av Alaska til USA i 1867. William H. Seward er ikke den virkelige kjøperen likevel, men er egentlig en 99 år bygsel tilsvarende til britenes avtale på Hongkong, hvilket vil innebære en rettighet til å gi Alaska tilbake, og da til Sovjetunionen. Det forandre maktbalansen mellom USA og Sovjetunionen. Adam Scotts liv faller således i knip mellom den britiske etterretningstjenesten, CIA og KGB.


== Referanser ==


== Eksterne lenker ==
Jeffrey Archers offisielle nettsted
Jarle Oppedal

Jarle Oppedal (født 17. august 1961) har siden 2004 vært redaktør for Forbrukerrådets tidsskrift Forbruker-rapporten og for nettstedet Forbrukerportalen.
Oppedal er utdannet revisor og journalist, og har bakgrunn fra blant annet tidsskriftet Økonomisk Rapport.
Oppedal er bosatt i Sørum på Romerike.


== Eksterne lenker ==
Forbrukerportalen
Sigmund Abusland

Sigmund Tønnes Abusland (født 4. mars 1943, død 5. februar 2016) var en norsk lokalpolitiker (FrP). Han var varaordfører i Lyngdal kommune fra 2007 til 2015.
Abusland var fungerende ordfører i kommunen mai til september 2008. Han var medlem av Lyngdal kommunestyre fra 1984 til sin død i 2016.


== Referanser ==


== Eksterne lenker ==
(en) Sigmund Abusland – kategori av bilder, video eller lyd på Commons 
Lyngdal kommune om utnevningen av Sigmund Abusland som fungerende ordfører
Roderick MacFarquhar

Roderick Lemonde MacFarquhar (født 2. desember 1930 i Lahore i Britisk India, død 10. februar 2019) var en britisk professor ved Harvard University. Han er kjent som sinolog, men virket også som journalist og som politiker med en periode som parlamentsmedlem i London.


== Akademisk og journalistisk karriere ==
Etter å ha tilbragt deler av sin militærtjeneste fra 1949 til 1950 i Egypt og Jordan som løytnant i det britiske Royal Tank Regiment, studerte han filosofi, politikk og økonomi ved University of Oxford, med avslutning med graden BA i 1953. Han tok så en mastergrad ved Harvard University i Far Eastern Regional Studies i 1955.
Han var så journalist ved avisene The Daily Telegraph og Sunday Telegraph fra 1955 til 1961 med Kina som spesialfelt, og arbeidet for BBC fra 1963 til 1964. Han var redaktør for det sinologiske tidsskriftet China Quarterly fra 1959 til 1968, og var tilknyttet Oxforduniversitetet fra 1965 til 1968. I 1969 ble han forsker ved Columbia University i New York City, og i  1971 vendte han tilbake til England for en lignende stilling ved Royal Institute of International Affairs. Han var også med på å starte og lede BBC World Services 24 Hours i 1971.


== Politisk karriere ==
I parlamentsvalgene i Storbritannia i 1966 forsøkte MacFarquhar forgjeves å bli valgt som Labours parlamentsmedlem fra Ealing South, og et nytt forsøk i et annet valgdistrikt i 1968 slo også feil.Derimot lyktes det i 1974, og han var parlamentsmedlem for Labour frem til 1979.


== Etter parlamentet ==
I 1978 var MacFarquhar blitt Governor ved School of Oriental and African Studies, en del av University of London. Valgnederlaget i 1979 muliggjorde at han kunne vie sin tid og energi til det akademiske virke, skjønt han gjenopptok også arbeid for BBC.
Han ble gradvis utilfreds med sitt parti Labour, og sluttet seg til Social Democratic Party i 1981. Men da han var kandidat for dette partiet i 1983, lyktes det ham ikke å ble valgt som parlamentsmedlem.


== Påfølgende akademisk karriere ==
I 1981 tok han doktorgrad ved University of London. Han var Fellow ved Woodrow Wilson Centre i Washington, D.C. 1980–81 og ved American Academy of Arts and Sciences fra 1986. Han kom så til Harvard University. Han skrev mange bøker og artikler om det moderne Kina.


== Bibliografi ==
Han har forfattet:

1960 The Hundred Flowers Campaign and the Chinese Intellectuals
1961 The Sino-Soviet Dispute
1966 China under Mao
1972 Sino-American Relations: 1949-1971
1972 The Forbidden City
1974-1997 The Origins of the Cultural Revolution (3 bind)Han har vært medredaktør eller bidragsyter til:

1987, 1991 The Cambridge History of China, bind 14 og 15
1989 The Secret Speeches of Chairman Mao
1991 Perspectives on Modern China: Four Anniversaries
1993, 1997 The Politics of China: 1949-1989 og en senere revidert utgave
1999 The Paradox of China's Post-Mao Reforms
2004 The Politics of China
2006 Mao's Last Revolution (med Michael Schoenhals)
2009 forord til Zhao Ziyangs memoarer Prisoner of the State


== Referanser ==


== Eksterne lenker ==
(en) Roderick MacFarquhar hos Hansards parlamentsdebatter 
Hjemmeside ved Harvard.
Xenogears

Xenogears (ゼノギアス, Zenogiasu) er et konsollrollespill utviklet og utgitt av Square (nå Square Enix) til Sonys PlayStation. Det ble gitt ut 11. februar 1998 i Japan og 21. oktober 1998 i Nord-Amerika.
Spillet ble relansert av Square Enix til det japanske PlayStation Network 25. juni 2008.


== Eksterne lenker ==

Offisiell nordamerikansk nettside
Xenogears Database hos Wikia
Yasunori Mitsuda

Yasunori Mitsuda (光田 康典, Mitsuda Yasunori, født 21. januar 1972) er en japansk komponist, lydprogrammerer og musiker. Han er best kjent for sitt arbeid med videospillmusikk, især Chrono Trigger, Chrono Cross, Shadow Hearts, Shadow Hearts: Covenant, Xenogears, Xenosaga Episode I: Der Wille zur Macht og Mario Party.


== Referanser ==


== Eksterne lenker ==
(en) Yasunori Mitsuda – kategori av bilder, video eller lyd på Commons 
(en) Yasunori Mitsuda på Internet Movie Database 
(en) Yasunori Mitsuda hos The Movie Database
Quanjude

Quanjude (kinesisk: 全聚德) er en av Beijings mest kjente restauranter som spesialiserer seg på pekingand. Restauranten ble opprettet i 1864, og ligger sentralt i byen, i nabolaget Qianmen i bydistriktet Chongwen. 
Restauranten i Qianmen har over 400 ansatte og kan betjene 900 gjester til samme tid.Den er sammen med Bianyifang en av Kinas mest kjente restauranter for pekingand.


== Referanser ==


== Eksterne lenker ==
Offisielt nettsted 
(en) Quanjude – kategori av bilder, video eller lyd på Commons
Speidergruppe

En speidergruppe er en lokalgruppe i en speiderkrets under et speiderforbund.


== Norge ==
I Norge finnes to speiderforbund: Norges KFUK-KFUM-speidere og Norges speiderforbund. Det eksisterer også frittstående studenspeidergrupper i noen av universitetsbyene. I dag er det kun Trondheim studentspeidergruppe som er aktive av de frittstående gruppene.
Speiderne i hver gruppe er delt inn i patruljer med ca. fem til ti medlemmer i hver. Mye av arbeidet foregår i patruljene og blir ledet av patruljeføreren og patruljeassistenten, som oftest de to eldste og mest erfarne av patruljemedlemmene.
Speidergruppene i et forbund er delt inn i kretser, alt etter hvilken region eller landsdel de hører til. I Norges speiderforbund vil også noen grupper tilhøre et korps. Disse har tilknytning til et kirkesamfunn i tillegg. Det betyr at korpsgrupper er knyttet til krets og forbund i tillegg til korpset. For eksempel Metodistkirkens Speiderkorps.
RER

RER (Réseau express régional d'Île-de-France) er et nettverk av hurtige lokaltog i Paris. Nettverket fungerer som et metrosystem, men dekker et større område enn den egentlige Métro de Paris. RER-togene stopper ved færre stasjoner i sentrum av Paris, men ved flere forbindelser til metroen både rundt og i selve bykjernen. De to systemene utfyller hverandre derfor på en veldig effektiv måte. Fra 1999 består systemet av 5 linjer: A, B, C, D og E.


== Se også ==
S-Bahn
S-tog


== Litteratur ==
Gaillard, M. (1991). Du Madeleine-Bastille à Météor: Histoire des transports Parisiens, Amiens: Martelle. ISBN 2-87890-013-8. (Fransk)
Gerondeau, C. (2003). La Saga du RER et le maillon manquant, Paris: Presse de l'École nationale des ponts et chaussées. ISBN 2-85978-368-7. (Fransk)


== Eksterne lenker ==
Offisielt nettsted (engelsk versjon) Arkivert 8. oktober 2015 hos Wayback Machine.
Erika Skarbø

Erika Espeseth Skarbø (født 12. juni 1987 i Ålesund) er en norsk tidligere fotballkeeper som sist spilte for Arna-Bjørnar Fotball frem til hun la opp i mai 2013. Hun la opp som landslagskeeper i 2012.
Erika Skarbø ble født i Ålesund, og bodde der til hun var seks år gammel, da familien flyttet først til Skottland og deretter til Ulsteinvik.
Erika Skarbø spilte for det meste på Hødd i begynnelsen av karrieren, der hun spilte for klubbens smågutte- og guttelag og vant flere kretsmesterskap. Skarbø var også fast medlem i Hødds Elitesatsing for juniorer i flere sesonger, men Hødd sin keepertrener Ronny Osnes arrangerte en ordning der hun fikk spille både for dem og på Fortuna Ålesund etter hvert. Skarbø ble tidllig plukket opp på landslaget, og hun debuterte allerede i 2002 på U17-laget mot Finland på Island. Der spilte hun sammen med Guro Knutsen, Lene Mykjåland, Tone Heimlund, Melissa Wiik, Anneli Giske og Nasra Abdullah. 
Landslagskarrieren fortsatte, og Skarbø hadde vært innom de fleste aldersbestemte landslag, før hun debuterte på landslaget den 5. mars 2008 mot Italia. I den kampen slapp hun inn 2 mål. I tillegg slapp hun inn til sammen 7 mål på 2 kamper i OL i Beijing, og 4 mål mot USA i oppkjøringen til OL, men de andre 9 kampene endte uten baklengsmål. Den 2. mai 2008 offentliggjorde landslagstrener Bjarne Berntsen at Skarbø skulle bli Norges nye førstekeeper og erstatte Bente Nordby. Fram til da hadde kampen stått mellom henne, Ingrid Hjelmseth og Christine Colombo Nilsen.
Skarbø ble i 2008 tildelt StatoilHydros talentpris for 2008, samtidig som hun ble kåret til årets keeper.


== Referanser ==


== Eksterne lenker ==
(en) Erika Skarbø – Olympedia 
(en) Erika Skarbø – Sports-Reference (OL-resultater – arkivert) 
(en) Erika Skarbø – FIFA 
(en) Erika Skarbø – UEFA 
(en) Erika Skarbø – Soccerway 
(no) Erika Skarbø – Norges Fotballforbund 
(de) Erika Skarbø – Soccerdonna 
(en) Erika Skarbø – FBref 
Erika Skarbøs side på NFF
N.E.R.D

N.E.R.D (No-one Ever Really Dies) (alternativt skrevet N*E*R*D) er en amerikansk funk rock, hiphop og soul-gruppe som ble dannet i 2001. Musikken kan beskrives som funk rock, med forskjellig innflytelse fra blant annet hiphop, R&B, soul, alternativ rock og blues.


== Besetning ==
Pharrell Williams (vokal)
Chad Hugo (gitar)
Shae Haley (trommer)Bandmedlemmene Pharrel Williams og Chad Gugo blir betraktet som to av de mektigste produsentene i musikkindustrien. Som produsentteamet The Neptunes har de arbeidet med flere av de største artistene i verden.


== Diskografi ==


=== Album ===


=== Singler ===


== Referanser ==


== Eksterne lenker ==
Offisielt nettsted 
(en) N.E.R.D – kategori av bilder, video eller lyd på Commons 
BBC Blogg
N.E.R.D på MySpace
Slaget om Hürtgenskogen

Slaget om Hürtgenskogen var en serie kamper mellom amerikanske og tyske styrker under andre verdenskrig i Hürtgenskogen, som ligger på grensen mellom Belgia og Tyskland.
Slaget er det lengste isolerte slaget den amerikanske hær noengang har utkjempet, og det lengste slaget som ble utkjempet på tysk jord under andre verdenskrig. Kampene foregikk mellom 19. september 1944 og 12. februar 1945, på et område på kun 129 km².


== Formålet ==
Det amerikanske formålet med å ta skogen var å binde opp tyske styrker og hindre dem i å sende forsterkninger til frontlinjen lengre nord, mellom byen Aachen og elva Roer. Hovedmålet var å ta byen Schmidt, deretter den tyske byen Monschau, og så avansere til Roer. Tyskernes oppgave var å holde amerikanerne tilbake og hindre dem i å ta skogen.


== Kampene ==
Tyskerne hadde gravd seg ned i stillinger i skogen, og de amerikanske styrkene led store tap på grunn av det meget vanskelige slagfeltet. Skogen var plantet og trærne sto ofte så tett som en meter ifra hverandre, noe som medførte at granater som eksploderte i den tette skogen utløste ytterligere splintregn fra de ødelagte trærne. I tillegg hindret den tette skogen bruk av panserkjøretøyer.
Kampene ble ytterligere vanskeliggjort av tett tåke. På de første tre km mistet amerikanerne hele 4 500 mann. Infanteridivisjon etter infanteridivisjon prøvde å ta skogen, men ble totalt knust og måtte erstattes en etter en. Det fantes kun trange skogsveier gjennom skogen, og disse var godt minelagt og dekket av tyske styrker, noe som gjorde det omtrent umulig å ta seg inn i skogen med kjøretøy. På grunn av skogens tetthet var det også ekstremt vanskelig å gi flystøtte.
Etter nesten fem måneder med ekstremt blodige kamper klarte tilslutt amerikanerne å ta skogen. Flere soldater som deltok i slaget, og som også hadde deltatt i slaget om Omaha Beach, mente at kampene om Hürtgenskogen var mye blodigere og verre.


== Amerikanske divisjoner ==
1st Infantry Division
3rd Armored Division
4th Infantry Division
8th Infantry Division
9th Infantry Division
28th Infantry Division
78th Infantry Division
83rd Infantry Division
104th Infantry Division
5th Armored Division
7th Armored Division
82nd Airborne Division
366th Fighter Group


== Tyske divisjoner ==

3. Fallschirmjäger Division
3. Panzer Grenadier Division
12. Volksgrenadier Division
47. Volksgrenadier Division
85. Infantry Division
89. Infantry Division
116. Panzer Division
246. Volksgrenadier Division
272. Volksgrenadier Division
275. Infantry Division
326. Volksgrenadier Division
344. Infantry Division
347. Infantry Division
353. Infantry Division
Pieve Fosciana

Pieve Fosciana er en kommune i provinsen Lucca i den italienske regionen Toscana. Den ligger i Garfagnana.
Nabokommunene er Camporgiano, Castelnuovo di Garfagnana, Castiglione di Garfagnana, Fosciandora, Pievepelago (MO), San Romano in Garfagnana og Villa Collemandina.
Stedet er tidligst nevnt i det 8. århundre, under langobardene, og fikk sitt navn etter den lokale kirken. I det 15. århundre kom området, som til da hadde tilhørt Lucca, under Estefamilien.


== Frazioni ==
Kommunen omfatter følgende frazioni
Bargecchia, Capraia, Pontecosi og Sillico.


== Severdigheter ==
I Sillico ligger det et tårn fra middelalderen, og kirken, i romansk stil, er bevart. Broen Ponte della Madonna, fra middelalderen, ligger i Pontecosi.


== Referanser ==


== Eksterne lenker ==
Offisielt nettsted 
(en) Pieve Fosciana – kategori av bilder, video eller lyd på Commons
Porcari

Porcari er en kommune i provinsen Lucca i den italienske regionen Toscana.
Porcari ligger ca. ti km. vest for Lucca.
Kommunen omfatter følgende frazioni: Rughi, Padule og La Fratina. Nabokommunene er Altopascio, Capannori og Montecarlo.
Porcari nevnes tidligst i et langobardisk dokument fra år 780, og lå ved Via francigena og Via Cassia. I det 11. århundre ble det bygget en borg der. Den ble brukt i forsvaret av Lucca frem til det 15. århundre, og siden revet. Politisk hørte Porcari under Lucca.
Porcari fikk kommunestatus i 1913. Tidligere var Porcari en del av Capannori.
Papirindustrien er en viktig næringsvei.


== Referanser ==


== Eksterne lenker ==
Offisielt nettsted 
(en) Porcari – kategori av bilder, video eller lyd på Commons
San Romano in Garfagnana

San Romano in Garfagnana er en kommune i provinsen Lucca i den italienske regionen Toscana.
Kommunen ligger i den øvre delen av Serchiodalen, i Garfagnana. Nabokommunene er Camporgiano, Piazza al Serchio, Pieve Fosciana, Sillano Giuncugnano og Villa Collemandina. 
Deler av kommunen ligger i nasjonalparken De toscansk-emilianske apenniner.


== Frazioni ==
Kommunen omfatter følgende frazioni:
Villetta, Sillicagnana, Naggio, Verrucole, Vibbiana, Orzaglia og Caprignana.


== Referanser ==


== Eksterne lenker ==
Offisielt nettsted 
(en) San Romano in Garfagnana – kategori av bilder, video eller lyd på Commons
Sillano

Sillano er en tidligere kommune i provinsen Lucca i den italienske regionen Toscana.
Sillano ligger i Garfagnana. Sillano har vært fraflyttingssted siden 1900, da den hadde over 1 300 innbyggere.
1. januar 2015 ble kommunene Giuncugnano og Sillano slått sammen til den nye kommunen Sillano Giuncugnano.


== Frazioni ==
Kommunen omfattet følgende frazioni:
Brica, Villa Soraggio, Metello, Dalli Sopra, Dalli Sotto, Camporanda og Capanne.


== Referanser ==
Stazzema

Stazzema er en kommune i provinsen Lucca i den italienske regionen Toscana.
Stazzema ligger i kystlandskapet Versilia, vest for De apuanske alper, og nær Det tyrrenske hav. Nabokommunene er Camaiore, Careggine, Fabbriche di Vergemoli, Massa (MS), Molazzana, Pescaglia, Pietrasanta, Seravezza og Vagli Sotto.
Bydelen Sant'Anna di Stazzema ble ødelagt av Waffen-SS den 12. august 1944, og 560 mennesker, stort sett kvinner og barn, drept. Dette regnes som en av de grusomste enkeltmassakrene under annen verdenskrig.


== Severdigheter ==
Kirken Santa Maria Assunta i Stazzema er fra det 9. århundre, og har blitt utvidet og ombygget en rekke ganger.
Museet Museo Storico della Resistenza ligger også i Stazzema.


== Referanser ==


== Eksterne lenker ==
Offisielt nettsted 
(en) Stazzema – kategori av bilder, video eller lyd på Commons 
(en) Stazzema – galleri av bilder, video eller lyd på Commons
Vagli Sotto

Vagli Sotto er en kommune i provinsen Lucca i den italienske regionen Toscana.

Vagli Sotto ligger i Garfagnana.


== Frazioni ==
Kommunen omfatter følgende frazioni:
Vagli Sotto, Vagli Sopra og Roggio.
Bykjernen i Vagli Sotto er fra middelalderen og ligger på en høyde, og kan bare nås til fots.
I umiddelbar nærhet ligger Lago di Vagli.


== Referanser ==


== Eksterne lenker ==
Offisielt nettsted 
(en) Vagli Sotto – kategori av bilder, video eller lyd på Commons
Vergemoli

Vergemoli er en tidligere kommune i provinsen Lucca i den italienske regionen Toscana.
Den ligger i Garfagnana, i en sidedal til Serchiodalen. 
Nabokommunene var Fabbriche di Vallico, Gallicano, Molazzana, Pescaglia og Stazzema.
1. januar 2014 ble kommunene Vergemoli og Fabbriche di Vallico slått sammen til den nye kommunen Fabbriche di Vergemoli.


== Frazioni ==
Kommunen omfattet følgende frazioni:
Calomini, Fornovolasco, San Pellegrinetto og Campolemisi.


== Referanser ==
Villa Basilica

Villa Basilica er en kommune i provinsen Lucca i den italienske regionen Toscana.
Nabokommunene er Bagni di Lucca, Borgo a Mozzano, Capannori og Pescia (PT). 
Villa Basilica nevnes tidligst i år 774, og har i det meste av sin historie hørt til Lucca. I det 15. århundre kjempet Lucca og Firenze om kontrollen over byen, som flere ganger ble beleiret.
Papirindustrien har lang tradisjon som en viktig næringsvei.
Villa Basilica har et historisk bysenter med festningsanlegg fra middelalderen. Ved piazzaen ligger kirken Santa Maria Assunta, bygget i det 13. århundre. Palazzo Comunale ble bygget i det 16. århundre.


== Frazioni ==
Kommunen omfatter følgende frazioni:
Botticino, Pracando, Colognora, Boveglio, Pariana og Pizzorne.


== Referanser ==


== Eksterne lenker ==
Offisielt nettsted 
(en) Villa Basilica – kategori av bilder, video eller lyd på Commons
Villa Collemandina

Villa Collemandina er en kommune i provinsen Lucca i den italienske regionen Toscana.
Nabokommunene er Castiglione di Garfagnana, Pieve Fosciana, San Romano in Garfagnana, Sillano Giuncugnano og Villa Minozzo (RE).
Villa Collemandina har en kirke fra det 12. århundre, med korsgang fra det 14. århundre. Kirken var den eneste bygningen i vid omkrets som overlevde et jordskjelv i 1920.


== Frazioni ==
Kommunen omfatter følgende frazioni:
Corfino, Canigiano, Magnano, Pianacci, Massa og Sassorosso.


== Referanser ==


== Eksterne lenker ==
Offisielt nettsted 
(en) Villa Collemandina – kategori av bilder, video eller lyd på Commons